《题邵容城所藏幽松图》
明代·李东阳

种松谿边长十丈，高云对屋团青障。
中有幽人爱读书，苎袍纱帽秋萧爽。
青苔白石坐移时，衡门晏起独开迟。
山中繁实雨初落，下面垂萝风倒吹。
十年南北江湖梦，野树孤云递迎送。
此地材同新甫良，多居官比蓝田重。
酌君美酒听我歌，东园桃花能几何。
丈夫功业在晚节，君今尚壮非蹉跎。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。